
LĪGUMS
par biroja iekārtu tehnisko apkopi un remontu, kārtridžu uzpildi, piegādi un atjaunošanu
(iepirkuma identifikācijas Nr.JC 2024/002)

Līguma sagatavošanas vieta un datums: Rīga, 2024.gada 17.jūnijā.
Līguma abpusējas parakstīšanas datums ir pēdējā pievienotā droša elektroniskā paraksta un tā laika zīmoga datums.

Jaunsardzes centrs, reģistrācijas Nr.90009222536, tā direktora pulkveža Aivja Mirbaha personā, kurš rīkojas, pamatojoties uz Ministru kabineta 2024.gada 27.februāra noteikumu Nr.120 “Jaunsardzes centra nolikums” 7.punkta pamata (turpmāk – PASŪTĪTĀJS), no vienas puses, un 
SIA “BRONET, reģistrēta Latvijas Republikas Uzņēmumu reģistrā 2015.gada 10.martā ar reģistrācijas Nr.40103878435, tās Valdes locekļa Elvisa Bruzinska personā, kurš rīkojas uz statūtu pamata (turpmāk – IZPILDĪTĀJS), no otras puses, 
abi kopā saukti Līdzēji un katrs atsevišķi Līdzējs, pamatojoties uz Publisko iepirkumu likuma 9.pantu un Iepirkuma komisijas 2024.gada 5.jūnija sēdes protokolu Nr.25, noslēdz šādu līgumu (turpmāk – Līgums):

1. LĪGUMA PRIEKŠMETS
1.1. 	PASŪTĪTĀJS pasūta un maksā, bet IZPILDĪTĀJS, izmantojot savas iekārtas, materiālus un darbaspēku, veic PASŪTĪTĀJA biroja tehnikas remontu, apkopes pakalpojumu, rezerves daļu uzstādīšanu, kārtridžu un toneru piegādi, atjaunošanu un uzpildi, saskaņā ar tehnisko dokumentāciju (turpmāk – Pakalpojums), pēc PASŪTĪTĀJA pieteikuma izdarīšanas, saskaņā ar tehnisko specifikāciju (1.pielikums), IZPILDĪTĀJA 2024.gada 27. maija tehnisko un finanšu piedāvājumu (2.pielikums) un Līguma nosacījumiem.
1.2. 	IZPILDĪTĀJS sniedz Pakalpojumu pēc PASŪTĪTĀJA norādījuma visā Latvijas teritorijā saskaņā ar tehnisko specifikāciju (1.pielikums).
1.3.	IZPILDĪTĀJS sniedz Pakalpojumu:
1.3.1. ja uz Līgumā norādīto e-pastu, ja e-pasts nav pieejams, tad pa Līgumā norādīto tālruņa numuru, ir saņemts PASŪTĪTĀJA pieteikums darba dienā līdz pulksten 12.00, tad tajā pašā dienā Rīgas, Valmieras, Daugavpils un Ludzas norādītajās adresēs (1.pielikums), savukārt pārējās iekārtas atrašanās vietās 24 stundu laikā (neņemot vērā sestdienas, svētdienas un svētku dienas);
1.3.2. 	ja pieteikums pieteikts darba dienā pēc pulksten 12.00, tad līdz nākamās darba dienas pulksten 16.00 Rīgas, Valmieras, Daugavpils un Ludzas  norādītajās adresēs (1.pielikums), savukārt pārējās iekārtas atrašanās vietās 24 stundu laikā (neņemot vērā sestdienas, svētdienas un svētku dienas);
1.3.3. 	iekārtas detaļas nomaiņu 20 (divdesmit) kalendāro dienu laikā, gadījumā, ja to ir nepieciešams iegādāties;
1.3.4. 	drukas iekārtu izejmateriālu (kārtridžu) piegādi uz Jaunsardzes centru Kr.Valdemāra ielā 10/12, Rīgā LV-1473 vai, atsevišķi vienojoties ar līguma atbildīgo personu, piegādi veikt citā adresē.  IZPILDĪTĀJAM piegāde  jānodrošina ne vēlāk kā 3 (trīs) darba dienu laikā no pieteikuma izdarīšanas brīža. 
1.3.5. 	drukas iekārtu izejmateriālu (kārtridžu) atjaunošanu – ne vēlāk kā 3 (trīs) darba dienu laikā pēc PASŪTĪTĀJA atbildīgās personas pieprasījuma;
1.3.6. drukas iekārtu izejmateriālu uzpildīšanu jānodrošina 1 (vienas) darba dienas laikā pēc PASŪTĪTĀJA atbildīgās personas pieprasījuma.

2. PAKALPOJUMA SNIEGŠANAS KĀRTĪBA
2.1. 	PASŪTĪTĀJS piesaka Pakalpojumu nosūtot e-pastu IZPILDĪTĀJAM, kurā norādīta Pakalpojuma sniegšanas vieta un iespējamais apjoms.
2.2.	Iekārtu apkopi un remontu IZPILDĪTĀJS veic uz vietas, iekārtas atrašanās vietā. Ja tas nav iespējams, tad ar PASŪTĪTĀJA atbildīgās personas saskaņojumu un IZPILDĪTĀJAM izsniedzot PASŪTĪTĀJAM dokumentu par drukas iekārtas pieņemšanu IZPILDĪTĀJA servisa centrā.
2.3.	Ja veicot iekārtas apkopi tiek secināts, ka nepieciešami materiāli vai rezerves daļas defektu novēršanai, ja tas nav saistīts ar iekārtas garantijas laikā konstatētajiem defektiem, IZPILDĪTĀJS 2 (divu) darba dienu laikā iesniedz PASŪTĪTĀJAM remonta izmaksu tāmi, kurā norāda rezerves daļu, remontam nepieciešamo materiālu un remontdarbu izmaksas un sniedz Pakalpojumu pēc remonta izmaksu rakstiskas saskaņošanas ar PASŪTĪTĀJU.
2.4.	Ja IZPILDĪTĀJS sniedzot Pakalpojumu konstatē papildu defektus, nekavējoties par to informē PASŪTĪTĀJA atbildīgo personu un saskaņo papildu izmaksas, izmantojot e-pastu. Detaļu nomaiņu veic tikai, ja saņemts PASŪTĪTĀJA atbildīgās personas saskaņojums.
2.5.	Gadījumos, kad nepieciešamās detaļas IZPILDĪTĀJAM nav iespējams sagādāt 20 (divdesmit) kalendāro dienu laikā un iekārta šī iemesla dēļ nav darbspējīga, IZPILDĪTĀJS bez maksas pēc PASŪTĪTĀJA pieprasījuma, uz remonta laiku, nodrošina bojātās iekārtas aizvietošanu ar līdzvērtīgu iekārtu, nepieprasot par to papildus samaksu;
2.6.	Ja IZPILDĪTĀJS, sniedzot Pakalpojumu, konstatē printerī vai kopētājā detaļas ar nolietojuma pazīmēm, kas drīzumā varētu izsaukt iekārtas atkārtotus darbības traucējumus, IZPILDĪTĀJS par to informē PASŪTĪTĀJU, izmantojot e-pastu. 
2.7.	Krāsvielas (pulvera) uzpildīšanu veic ar sertificētu toneri, kura svars nav mazāks kā jaunai kasetnei, kasetnes diagnostiku un tīrīšanu veic izmantojot atbilstošas kvalitātes materiālus un specializēto aprīkojumu. 
2.8.	Kārtridžiem, kuri aprīkoti ar mikročipu, uzpildīšanā ietilpst arī mikročipu nomaiņa. Pēc uzpildīšanas, jāpārbauda uzpildītā kārtridža darbspēja un drukas kvalitāte. Uzpildīta kārtridža darba (izdrukāto lapu) apjomam jābūt līdzīgam kā jauna kārtridža izdrukāto lapu paredzētajam apjomam, svārstība ne vairāk kā 5%. 
2.9.	Atjaunošana ietver krāsvielas (pulvera) uzpildīšanu, regulāri maināmu detaļu nomaiņu – magnētisko rolleru (MDR) nomaiņa HP kārtridžiem, cilindru, uztveršanas plēves (Recovery Blade), dozēšanas naža (Doktor blade), tīrīšanas naža (Wiper blade), uzlādes veltņa (PCR) nomaiņa, kasetnes diagnostika un tīrīšana, kasetnes korpusa nomaiņa un visu citu regulāri maināmo detaļu nomaiņa, izmantojot atbilstošas kvalitātes materiālus un specializēto aprīkojumu. 
2.10.	Kārtridžiem jābūt marķētiem ar uzlīmi, uz kuras ir norādīts pildīšanas datums, kārtridža svars un laiks, kad veikta uzpilde vai atjaunošana. Uz kārtridža un kartona kastes ir jābūt uzlīmei ar kārtridža kodu. 
[bookmark: _Hlk166159558]2.11.	Ja Pakalpojuma sniegšanas laikā, veicot diagnostiku, IZPILDĪTĀJS konstatē, ka kārtridžu uzpilde vai atjaunošana, kā arī pašas drukas iekārtas remonts nav iespējams, IZPILDĪTĀJS 2 (divu) darba dienu laikā izsniedz Pasūtītājam defektācijas aktu, par konstatētajiem bojājumiem, minot tajā, kāpēc iekārtas vai preces remonts nav iespējams (ekonomiski neizdevīgs - remonta izmaksas līdzvērtīgas jauna printera iegādei vai citu pamatojumu).
2.12.	Ja pēc defektācijas akta saņemšanas PASŪTĪTĀJS nolemj utilizēt drukas iekārtu, tad pēc PASŪTĪTĀJA pieprasījuma IZPILDĪTĀJS bez maksas nodrošina nolietoto drukas iekārtu iekraušanu transportā un nogādāšanu uz utilizācijas vietu bez papildus atlīdzības.
2.13.	IZPILDĪTĀJS par katru PASŪTĪTĀJA utilizēto iekārtu vai izejmateriāla sagatavo aktu, norādot tajā iekārtas nosaukumu, modeli, sērijas numuru, inventāra numuru un daudzumu, bet izejmateriāliem – ražotāju, kodu un daudzumu.
2.14.	IZPILDĪTĀJS sniedz Pakalpojumu, izmantojot kvalitatīvas aksesuārus, materiālus un kvalificētu darbaspēku.
2.15. 	Remonta izpildi noformē rakstiski, PASŪTĪTĀJAM un IZPILDĪTĀJAM parakstot pieņemšanas – nodošanas aktu.
2.16. 	Pēc Pakalpojuma sniegšanas IZPILDĪTĀJS iesniedz PASŪTĪTĀJAM parakstītu pavadzīmi – rēķinu. 
2.17. 	Ja Pakalpojums sniegts nekvalitatīvi vai neatbilst Līguma noteikumiem, PASŪTĪTĀJS 2 (divu) darba dienu laikā iesniedz IZPILDĪTĀJAM rakstveida pretenziju par konstatētajām nepilnībām, bojājumiem, trūkumiem.
2.18. 	Līguma 2.17.punktā noteiktajā gadījumā IZPILDĪTĀJAM par saviem līdzekļiem ne vēlāk kā 1 (vienas) darba dienu laikā jānovērš konstatētie trūkumi. 
2.19. 	Par Pakalpojuma sniegšanas datumu uzskata datumu, kuru PASŪTĪTĀJA atbildīgā amatpersona norāda uz pavadzīmes – rēķina, apstiprinot Pakalpojuma pieņemšanu.

3. CENA UN NORĒĶINU KĀRTĪBA
3.1. 	Līguma kopējā summa par Pakalpojumu bez pievienotās vērtības 21% (divdesmit viena procenta) nodokļa (turpmāk – PVN) ir līdz 41 999,99 EUR (četrdesmit viens tūkstotis deviņi simti deviņdesmit deviņi euro un 99 centi). PVN ir līdz 8820,00 EUR (astoņi tūkstoši astoņi simti divdesmit euro un 00 centi). Līguma kopējā summa, ieskaitot PVN, ir līdz 50 819,99 EUR  (piecdesmit tūkstoši astoņi simti deviņpadsmit euro un 99 centi).
3.2. 	PASŪTĪTĀJAM nav pienākums veikt pasūtījumu par visu Līguma 3.1.punktā norādīto Līguma kopējo summu.
3.3.	Līguma kopējo summu veido visu Līguma darbības laikā veikto Pasūtījumu kopējā summa.
3.4.	Līguma kopējā summā ir iekļautas visas izmaksas, kas saistītas ar Pakalpojuma sniegšanu, kā arī visi valsts un pašvaldības noteiktie nodokļi, nodevas un citas ar Līguma izpildi saistītas izmaksas.
3.5.	Pakalpojuma izmaksas tiek noteiktas atbilstoši IZPILDĪTĀJA iesniegtajam piedāvājumam iepirkumā (2.pielikums) un tirgus cenām detaļām un izejmateriāliem, kas nav norādīti IZPILDĪTĀJA iesniegtajā piedāvājumā.
3.6. 	Samaksa par kvalitatīvu un Līguma noteikumiem atbilstošu sniegto Pakalpojumu notiek ar pārskaitījumu uz IZPILDĪTĀJA norādīto norēķinu kontu saskaņā ar IZPILDĪTĀJA iesniegto rēķinu Līguma noteiktajā kārtībā.
3.7.	PASŪTĪTĀJS par sniegto Pakalpojumu veic norēķinu 30 (trīsdesmit) kalendāro dienu laikā no Līdzēju abpusējas Pakalpojuma nodošanas - pieņemšanas akta parakstīšanas un rēķina saņemšanas dienas e-pasta adresē rekini@jc.gov.lv vai pasts@jc.gov.lv, vai oficiālajā e-adresē valsts pārvaldes pakalpojumu portālā www.latvija.lv.
3.8.	Par samaksas dienu tiek uzskatīta diena, kad PASŪTĪTĀJS veicis pārskaitījumu uz IZPILDĪTĀJA norādīto norēķinu kontu.
3.9. 	Līguma noteikumiem neatbilstoša vai nekvalitatīvi sniegta Pakalpojuma gadījumā samaksa tiek veikta pēc konstatēto nepilnību, bojājumu vai trūkumu novēršanas.

4. LĪDZĒJU PIENĀKUMI UN TIESĪBAS
4.1. 	IZPILDĪTĀJS:
4.1.1. ar saviem spēkiem un līdzekļiem sniedz Pakalpojumu Līguma 1.3.punktā norādītajos termiņos vai pēc atsevišķas Līdzēju vienošanās citā laikā Līgumā norādītajā kārtībā, ievērojot PASŪTĪTĀJA prasības un atbilstoši visām Latvijas Republikā spēkā esošajos normatīvajos aktos paredzētām pakalpojumu sniedzējam izvirzītajām prasībām;
4.1.2. ar PASŪTĪTĀJU saskaņo apkopes vai remonta izmaksas, Pakalpojuma sniegšanā iesaistīto darbinieku un transportlīdzekļu sarakstu un ierašanās laiku Pakalpojuma sniegšanas vietā;
4.1.3. sniedzot Pakalpojumu ievēro PASŪTĪTĀJA norādījumus, Latvijas Republikā spēkā esošos normatīvos aktus, izmantojot atbilstošus aksesuārus un materiālus;
4.1.4. nodrošina par saviem līdzekļiem Pakalpojuma sniegšanai nepieciešamo aprīkojumu, transportu un citus resursus;
4.1.5. tiesīgs pieprasīt no PASŪTĪTĀJA informāciju, kas nepieciešama kvalitatīvai Pakalpojuma nodrošināšanai;
4.1.6. nav tiesīgs nodod Pakalpojuma sniegšanu trešajai personai;
4.1.7. atbild par Pakalpojuma kvalitāti un ar PASŪTĪTĀJU saskaņotajiem Pakalpojuma sniegšanas termiņiem;
4.1.8. atbild par darba drošības un aizsardzības, drošības tehnikas, vides aizsardzības, ugunsdrošības un citu normatīvo aktu, kas attiecas uz Pakalpojuma sniegšanu, ievērošanu;
4.2. 	Par Līguma saistību izpildi un kontroli IZPILDĪTĀJA atbildīgā persona ir tirdzniecības pārstāvis Edgars Zālītis, tālrunis +371 26955057, e-pasts: edgars@bronet.lv. IZPILDĪTĀJS ir tiesīgs noteikt citu atbildīgo personu, paziņojot par to rakstveidā PASŪTĪTĀJAM.
4.3. 	PASŪTĪTĀJS:
4.3.1. sniedz Pakalpojuma pieņemšanu un samaksā par Līgumam un normatīvo aktu noteikumiem atbilstoši un kvalitatīvi sniegtu Pakalpojumu Līgumā noteiktajā termiņā un kārtībā; 
4.3.2. pēc IZPILDĪTĀJA pieprasījuma IZPILDĪTĀJAM nodod Pakalpojuma sniegšanai nepieciešamo informāciju;
4.3.3. nodrošina IZPILDĪTĀJA darbinieku un transportlīdzekļu iekļūšanu Pakalpojuma sniegšanas vietā Pakalpojuma nodrošināšanai un atrašanos Pakalpojuma sniegšanas vietā ar PASŪTĪTĀJA atbildīgo personu iepriekš saskaņotā laikā un kārtībā;
4.3.4. tiesīgs izteikt norādījumus IZPILDĪTĀJAM (rakstiski, mutiski, telefoniski, elektroniski) attiecībā uz Pakalpojuma sniegšanu;
4.3.5. tiesīgs pieprasīt un saņemt no IZPILDĪTĀJA dokumentus, kas saistīti ar Pakalpojuma sniegšanu, tai skaitā, pieprasīt kārtridžu uzpildīšanas (atjaunošanas) materiālu kvalitāti apliecinošo dokumentu (sertifikātu) kopijas;
4.3.6. tiesīgs mainīt iekārtu skaitu un veidu, kā arī atrašanās vietu administratīvās teritorijas robežās, kā arī paplašināt iekārtu sarakstu, vienojoties ar IZPILDĪTĀJU par cenām;
4.3.7. ja konstatē, ka Pakalpojums sniegts nekvalitatīvi vai neatbilst Līguma nosacījumiem, ir tiesīgs pieprasīt no IZPILDĪTĀJA pienācīgu Pakalpojuma sniegšanu un IZPILDĪTĀJAM pienākums nekavējoties novērst trūkumus sniegtajā Pakalpojumā par saviem līdzekļiem.
4.4. 	Par Līguma saistību izpildi un kontroli PASŪTĪTĀJA atbildīgā persona ir Administratīvā un nodrošinājuma departamenta Nodrošinājuma nodaļas apgādes speciālists Uldis Šulcs, tālrunis +371 29246483, e-pasts: uldis.sulcs@jc.gov.lv. PASŪTĪTĀJS ir tiesīgs noteikt citu atbildīgo personu, paziņojot par to rakstveidā IZPILDĪTĀJAM.

5. GARANTIJAS SAISTĪBAS
5.1. 	IZPILDĪTĀJS garantē Pakalpojuma sniegšanu augstā profesionālā līmenī Līgumā noteiktajos termiņos, atbilstoši Latvijas Republikā spēkā esošo normatīvo aktu prasībām, saskaņā ar PASŪTĪTĀJA interesēm un norādījumiem, kā arī ievērojot labas komercprakses principus.
5.2.	IZPILDĪTĀJS nodrošina, ka pēc Pakalpojuma sniegšanas drukas iekārtas saglabā pienācīgu kvalitāti un pilnīgas lietošanas īpašības.
5.3.	Garantijas laiks jauniem un atjaunotiem kārtridžiem ir līdz tonera resursa izbeigšanai.
5.4. 	Pakalpojuma sniegšanā pielietotiem materiāliem, izstrādājumiem un rezerves daļām garantijas laiks ir ne mazāks par 24 (divdesmit četriem) mēnešiem no Pakalpojuma sniegšanas dienas un to kvalitāte tiek garantēta saskaņā ar ražotāja un piegādātāja noteikumiem.
5.5.	Garantijas termiņa laikā, par trūkumiem PASŪTĪTĀJS informē rakstiski IZPILDĪTĀJU 5 (piecu) darba dienu laikā no trūkumu konstatēšanas dienas.
5.6. 	PASŪTĪTĀJA pretenzijas par Pakalpojuma trūkumiem IZPILDĪTĀJS izskata 5 (piecu) darba dienu laikā pēc Līguma 5.5.punktā minētā pieteikuma saņemšanas un nākamajā darba dienā PASŪTĪTĀJAM nosūta rakstisku paziņojumu par pieteikuma izskatīšanas rezultātiem.
5.7. 	Ja Līdzējiem rodas domstarpības Pakalpojuma trūkumu novērtējumā vai jautājumos, kas saistīti ar Pakalpojuma garantiju, tie, savstarpēji vienojoties, ir tiesīgi pieaicināt neatkarīgus ekspertus (speciālistus), kuru slēdziens būs saistošs Līdzējiem. Ja ekspertu (speciālistu) slēdzienā konstatēti Pakalpojuma trūkumi, IZPILDĪTĀJS sedz visus PASŪTĪTĀJA izdevumus par slēdziena sagatavošanu.
5.8. 	Garantijas darbības laikā IZPILDĪTĀJS konstatētos trūkumus vai detaļu nomaiņu par saviem līdzekļiem novērš 20 (divdesmit) kalendāro dienu laikā no PASŪTĪTĀJA pieteikuma par trūkumiem saņemšanas dienas.
5.9.	Ja PASŪTĪTĀJS garantijas laikā pārkāpj iekārtu ekspluatācijas noteikumus un bojājumi radušies PASŪTĪTĀJA vainas dēļ, tad iekārtu remontu veic par PASŪTĪTĀJA līdzekļiem saskaņā ar IZPILDĪTĀJA iesniegto rēķinu. IZPILDĪTĀJAM nav pienākums par saviem līdzekļiem novērst konstatētos trūkumus, ja tie radušies PASŪTĪTĀJA vainas dēļ.

6. LĪGUMSODI
6.1. 	Ja IZPILDĪTĀJS Līguma 1.3.punktā noteiktajos termiņos nesniedz Pakalpojumu atbilstoši Līguma noteikumiem, tad maksā PASŪTĪTĀJAM kavējuma procentus 0,5% (piecas desmitdaļas procenta) apmērā no Līguma kopējās summas par katru nokavēto darba dienu, bet ne vairāk kā 10% (desmit procentus) no Līguma kopējās summas, ja PASŪTĪTĀJS to pieprasa.
6.2. 	Ja IZPILDĪTĀJS ir sniedzis Pakalpojumu nekvalitatīvi, izmantojis neatbilstošas rezerves daļas, aksesuārus, materiālus vai uzstādījis nekvalitatīvas rezerves daļas, tad maksā PASŪTĪTĀJAM līgumsodu 10% (desmit procentu) apmērā no Līguma kopējās summas un atlīdzina visus radušos zaudējumus, ja PASŪTĪTĀJS to pieprasa.
6.3. 	Ja PASŪTĪTĀJS veic IZPILDĪTĀJA iesniegtā rēķina apmaksu vēlāk par Līguma 3.7.punktā noteikto termiņu, tad maksā kavējuma procentus 0,5% (piecas desmitdaļas procenta) apmērā no rēķinā norādītās summas par katru nokavēto darba dienu, bet ne vairāk kā 10% (desmit procentus) no Līguma kopējās summas, ja IZPILDĪTĀJS to pieprasa.
6.4. 	Lai pieprasītu kavējuma procentus vai līgumsodu, viens Līdzējs nosūta otram Līdzējam parakstītu pretenziju par kavējuma procentu vai līgumsoda piemērošanu kopā ar atbilstošu rēķinu.
6.5. 	Otrs Līdzējs 5 (piecu) darba dienu laikā no pretenzijas par kavējuma procentu vai līgumsoda piemērošanu un atbilstoša rēķina saņemšanas brīža:
6.5.1. piekrīt kavējuma procentiem vai līgumsodam, veicot kavējuma procentu vai līgumsoda samaksu;
6.5.2. nepiekrīt kavējuma procentiem vai līgumsodam, 5 (piecu) darba dienu laikā nosūtot motivētu atteikumu otram Līdzējam. Šajā gadījumā 5 (piecu) darba dienu laikā pēc atteikuma saņemšanas kavējuma procentu vai līgumsoda pieprasītājs atkārtoti pieprasa kavējuma procentus vai līgumsodu no otra Līdzēja vai nosūta otram Līdzējam paziņojumu par pretenzijas atsaukšanu.
6.6. 	Kavējuma procentu vai līgumsoda samaksa neatbrīvo Līdzējus no Līguma izpildes un Līdzēji var prasīt kā kavējuma procentu un līgumsoda, tā arī Līguma noteikumu izpildīšanu.
6.7. 	Līgumsods nav uzskatāms par zaudējumu atlīdzību.
6.8. 	Ja viens Līdzējs ir pieļāvis kavējumu, pildot no Līguma izrietošās saistības, otrs Līdzējs nav atbildīgs par nesavlaicīgu Līguma saistību izpildi.
6.9. 	Līgumā paredzētā līgumsoda vai kavējuma procentu samaksu veic 15 (piecpadsmit) kalendāro dienu laikā no atbilstoša rēķina saņemšanas dienas.

7. NEPĀRVARAMA VARA
7.1. 	Līdzēji neatbild par pilnīgu vai daļēju Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Līdzējs par šādu apstākļu iestāšanos rakstiski ir informējis otru Līdzēju 5 (piecu) darba dienu laikā no šādu apstākļu rašanās dienas.
7.2. 	Pie nepārvaramas varas tiek pieskaitīti tādi apstākļi, no kuriem nav iespējams izvairīties un kuru sekas nav iespējams pārvarēt, kurus Līguma slēgšanas brīdī nebija iespējams paredzēt, kuri nav radušies Līdzēja vai tās kontrolē esošas personas kļūdas vai rīcības dēļ un kuri padara saistību izpildi ne tikai apgrūtinošu, bet neiespējamu. 
7.3. 	Līdzējam, kurš atsaucas uz nepārvaramas varas apstākļiem, ir jāpierāda, ka tam nebija iespēju ne paredzēt, ne novērst radušos apstākļus, un kuru sekas, īstenojot pienācīgu rūpību, nav bijis iespējams novērst. 
7.4. 	Ja Līdzējs par nepārvaramas varas apstākļu iestāšanos nekavējoties, bet ne ilgāk kā 5 (piecu) darba dienu laikā, ir informējis otru Līdzēju, Līgumā noteiktie termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi.
7.5. 	Gadījumā, ja nepārvaramas varas apstākļi turpinās ilgāk par 30 (trīsdesmit) kalendārajām dienām, katrs no Līdzējiem ir tiesīgs vienpusēji izbeigt Līgumu, rakstiski brīdinot otru Līdzēju 5 (piecas) darba dienas iepriekš. Šajā gadījumā nevienam no Līdzējiem nav tiesības prasīt zaudējumu atlīdzību.

8. LĪGUMA DARBĪBAS TERMIŅŠ UN TĀ IZBEIGŠANA
8.1. 	Līgums ir spēkā 36 (trīsdesmit sešus) kalendāros mēnešus no Līguma Līdzēju abpusējas parakstīšanas dienas un reģistrēšanas Jaunsardzes centrā vai līdz Līguma kopējās summas apguvei, atkarībā no tā, kurš nosacījums iestājas pirmais. 
8.2.  Ja Līguma 8.1.punktā noteiktajā termiņā Līguma kopējā summa nav iztērēta, Līdzēji ir tiesīgi vienoties par Līguma grozījumiem un pagarināt Līguma darbības laiku līdz Līguma 3.1.punktā noteiktās Līguma kopējās summas apguvei, nepārsniedzot Publisko iepirkumu likumā noteikto maksimālo termiņu.
8.3.	Līgumu var izbeigt jebkurā laikā pirms Līguma darbības beigām Līdzējiem savstarpēji rakstveidā vienojoties vai saskaņā ar Līguma 7.5.punktu.
8.4. PASŪTĪTĀJAM ir tiesības vienpusēji izbeigt Līgumu, rakstiski informējot IZPILDĪTĀJU, ja:
8.4.1. IZPILDĪTĀJS nesniedz Pakalpojumu Līguma 1.3.punktā noteiktajos termiņos;
8.4.2. IZPILDĪTĀJS atkārtoti sniedz nekvalitatīvu vai Līgumam neatbilstošu Pakalpojumu un IZPILDĪTĀJAM iesniegta rakstiska pretenzija par konstatētajām nepilnībām vai trūkumiem.
8.5. Līguma 8.4.punktā noteiktajā gadījumā, Līgums uzskatāms par izbeigtu 7 (septītajā) dienā no PASŪTĪTĀJA paziņojuma (ierakstīta vēstule) nosūtīšanas dienas.
8.6. 	Līdzēju reorganizācija nevar būt par pamatu Līguma izbeigšanai. Ja kāds no Līdzējiem reorganizēts, Līgums paliek spēkā un tā noteikumi ir saistoši Līdzēju saistību un tiesību pārņēmējiem.
8.7. 	Paziņojumu par atkāpšanos no Līguma, vai cita veida korespondenci, kas attiecas uz Līguma izpildi, Līdzēji nosūta ierakstītā sūtījumā (vēstulē) uz Līgumā norādītajām adresēm.

9. STRĪDU IZSKATĪŠANA
9.1. 	Strīdus un nesaskaņas, kas rodas Līguma izpildes rezultātā, Līdzēji risina savstarpēji pārrunu ceļā 30 (trīsdesmit) kalendāro dienu laikā. 
9.2. 	Ja Līdzēji nevar panākt vienošanos, tad domstarpības izskatāmas Latvijas Republikas tiesā.

10. CITI NOTEIKUMI
10.1. 	Līdzējiem aizliegts izpaust trešajām personām Līguma izpildes laikā no otra Līdzēja iegūto informāciju izņemot, ja šos datus pieprasa tiesību aizsardzības iestāde saskaņā ar normatīvo aktu prasībām.
10.2.	Līguma grozījumus Līdzēji noformē rakstiski, un tie ir spēkā no visu to Līdzēju abpusējas parakstīšanas dienas un reģistrēšanas Jaunsardzes centrā. 
10.3. 	Pēc Līguma spēkā stāšanās noformētie Līguma grozījumi, kas noformēti atbilstoši Līguma 10.2.punktā noteiktajai kārtībai ir Līguma neatņemama sastāvdaļa.
10.4. 	Līdzēji 3 (trīs) darba dienu laikā informē viens otru par adreses, norēķinu kontu vai citu rekvizītu izmaiņām.
10.5.	Līdzējs atbild par otram Līdzējam nodarītajiem zaudējumiem, ja tie radušies Līdzēja vai tā darbinieku rupjas neuzmanības vai ļaunā nolūkā izdarīto darbību rezultātā.
10.6. 	Jautājumos, kas nav atrunāti Līgumā, piemērojami Latvijas Republikas spēkā esošie normatīvie akti.
10.7. 	Līgums sagatavots latviešu valodā uz 8 (astoņām) lapām ar 2 (diviem) pielikumiem, kopā uz 21 (divdesmit vienas) lapas elektroniskā dokumenta formā, kas glabājas pie katra no Līdzējiem.
1.pielikums: Tehniskā specifikācija uz 12 (divpadsmit) lapām.
2.pielikums: Finanšu piedāvājums uz 9 (deviņām) lapām.

	
11. LĪDZĒJU REKVIZĪTI
	PASŪTĪTĀJS:
Jaunsardzes centrs
Reģistrācijas Nr. 90009222536
K.Valdemāra iela 10/12, Rīgā, LV-1473
Valsts kase, TRELLV22
LV98TREL 2100657001000
Tālrunis: 67335388
e-pasts: pasts@jc.gov.lv

Direktors                            
pulkvedis                   A.Mirbahs

	IZPILDĪTĀJS:
SIA “BRONET”
Reģistrācijas Nr. 40103878435
Braslas 29-1,Rīgā, LV-1084
UAB Paysera LT, EVIULT2VXXX
LT723500010015751828
Tālrunis: 26955057 
e-pasts: edgars@bronet.lv


Valdes loceklis                      E.Bruzinskis










